Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 588/12/5506	Martin, 21.3.2013
EEČ : 2-40-63-2013

U Z N E S E N I E

Trestná vec:	obvinený XXXXX a spol.  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX 
	sídlo organizácie: XXXXX
2.	XXXXX 
	sídlo organizácie: XXXXX
Obsahom zmieru je:
obvinený XXXXX a obvinený XXXXX dňa 06.03.2013 uzavreli pred probačným a mediačným úradníkom Okresného súdu v Martine zmier s poškodenou spoločnosťou XXXXX zastúpenou konateľom XXXXX a poškodenou spoločnosťou XXXXX zastúpenou splnomocnencom XXXXX, nakoľko obvinení vyhlásili, že spáchali skutok, za ktorý sú stíhaní a zaplatením sumy vo výške 1.200,- Eur spoločnosti XXXXX a vrátením zaistenej motorovej nafty spoločnosti XXXXX  odstránili vzniknutú škodu a na účet Okresnej prokuratúry v Martine zložili peňažnú sumu XXXXX vo výške 40,- Eur určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
Na tom skutkovom základe že,
	dňa 04.11.2012 asi o 21,00 h, po predchádzajúcej vzájomnej dohode, prišli do miesta bydliska XXXXX, kde do osobného motorového vozidla Jeep Cherokee, evidenčného čísla XXXXX, ktorého majiteľom je XXXXX, naložili 5 ks bandasiek, následne s týmto vozidlom prišli do XXXXX, katastrálne územie Obce XXXXX, kde prišli k uzamknutej železnej rampe, zabezpečujúcej vstup do doliny, ktorú rampu násilím vytiahli z uzamykacieho mechanizmu, pokračovali po lesnej ceste smerom do doliny, kde asi 4 km od lyžiarskeho strediska XXXXX prišli k tu odparkovanému nákladnému motorovému vozidlu zn. MAN, evidenčného čísla XXXXX s nadstavbou lesnej lanovky XXXXX, na ktorom XXXXX prineseným skrutkovačom vypáčil uzamknuté veko nádrže a následne týmto skrutkovačom prerazili samotnú nádrž a odcudzili z nej asi 50 l motorovej nafty, ktorú naliali do vozidla XXXXX, potom sa s vozidlom presunuli nižšie k odparkovanému bagru, kde nájdenou hadicou z nádrže tohto stroja vytiahli do prinesených bandasiek 125 l motorovej nafty, čím poškodenej spoločnosti XXXXX, so sídlom XXXXX, XXXXX, IČO: XXXXX spôsobili škodu odcudzením motorovej nafty z vozidla MAN vo výške 73,- Eur a poškodením nádrže vozidla podľa odborného vyjadrenia vo výške 618,10 Eur a poškodenej spoločnosti XXXXX, so sídlom XXXXX, XXXXX, IČO: XXXXX,  spôsobili škodu odcudzením nafty z pracovného stroja vo výške 182,50 Eur.

Odôvodnenie: 
Uznesením povereného príslušníka Obvodného oddelenia PZ XXXXX ČVS: XXXXX  zo dňa 14.11.2012 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX a XXXXX pre prečin krádeže v spolupáchateľstve podľa § 20, § 212 ods. 1 písm. a) Tr. zák. v súbehu s prečinom poškodzovania cudzej veci v spolupáchateľstve podľa § 20, § 245 ods. 1 Tr. zák.  na tom skutkovom základe, ako je uvedené vo výrokovej časti tohto uznesenia. 
Preskúmaním príslušného spisového materiálu som zistila, že v predmetnej veci  ide o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Obvinení a poškodení uzavreli dňa 06.03.2013 pred probačným a mediačným úradníkom na Okresnom súde v Martine dohodu o zmieri, v rámci ktorej obvinení vyhlásili, že spáchali skutok, pre ktorý sú stíhaní a zaplatením sumy vo výške 1.200,- Eur spoločnosti XXXXX a vrátením zaistenej motorovej nafty spoločnosti XXXXX  odstránili vzniknutú škodu. 
Obvinení aj poškodení so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinení slobodne, vážne, zrozumiteľne a určito vyhlásili, že spáchali skutok, pre ktorý sú stíhaní.	
Obvinení zložili na účet Okresnej prokuratúry v  Martine peňažnú sumu XXXXX  vo výške 40,- Eur  určenú na všeobecne prospešné účely, pričom  celá suma patrí štátu na peňažnú pomoc obetiam trestnej činnosti podľa osobitného zákona.
Táto suma je primeraná závažnosti spáchaného trestného činu.
Obvinení a poškodení s týmto spôsobom skončenia veci v prípravnom konaní vyslovili súhlas. 
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci.
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka